વર્ષો સુધી આંદોલન અને કોર્ટ કેસો દ્વારા આ કામગીરીમાં અનેક અડચણો ઉભી થઈ. અંતે 1998માં સુપ્રીમ કોર્ટે મંજૂરી આપવાની શરૂઆત કરી અને 2007ના ડિસેમ્બરના અંતમાં 121.39 મીટર સુધી ડેમ નિર્માણ થઈ શક્યો. વર્ષ 2002માં નર્મદાનું પાણી પ્રથમ વાર કેનાલ મારફતે સૌરાષ્ટ્રની બ્રાંચ કેનાલમાં વહાવવામાં આવ્યુ. ત્યારબાદ વર્ષ 2002માં ડેમની ઉંચાઇ 95 મીટરે પહોંચી અને બાદમાં વર્ષ 2002માં વડાપ્રધાનના માર્ગદર્શન હેઠળ નર્મદા વિવાદનો અંત લાવવા સુપ્રીમ કોર્ટે રાજયોને આદેશ આપ્યો. વર્ષ 2003માં ડેમની ઉંચાઇ 100 મીટરે પહોંચી. તો વર્ષ 2004માં બંધના પાવર જનરેશન ની શરૂઆત કરવામાં આવી.